Diari Oficial de la Generalitat Valenciana


Sumari del DOGV 9632, del 05-07-2023 (2023/7461)

RESOLUCIÓ de 29 de juny de 2023, de la directora general del Canvi Climàtic, de concessió de les ajudes per a l'execució d'actuacions de mitigació i adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2023, adherits al Pacte de les alcaldies pel clima i l'energia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9632

Data del DOGV
:   05-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7461


Data del document
:   29-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 29 de juny de 2023, de la directora general del Canvi Climàtic, de concessió de les ajudes per a l'execució d'actuacions de mitigació i adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2023, adherits al Pacte de les alcaldies pel clima i l'energia. [2023/7461]  
  
Per Resolució 27 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, es convoquen ajudes per a l'execució d'actuacions de mitigació i adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2023, adherits al Pacte de les alcaldies pel clima i l'energia, i ací és el procediment de concessió d'ajudes el de concurrència competitiva, d'acord amb el que es disposa en l'apartat 1 de l'article 22 de la Llei 38/2003, de 17 de novembre, general de subvencions, i en els articles 164 a 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vistes les sol·licituds presentades pels ajuntaments de la Comunitat Valenciana i després del tràmit d'esmena de la sol·licitud, l'òrgan instructor ha emés informe sobre el compliment dels requisits exigits en l'obtenció de la condició de beneficiari, i s'indica que no figuren en el procediment, ni s'han tingut en compte, altres fets ni altres al·legacions i proves que les adduïdes pels sol·licitants.  
  
La Comissió de Valoració, constituïda d'acord amb el que s'estableix en el punt desé.1, de la Resolució de 27 de març de 2023, vist l'informe de l'instructor, ha procedit a avaluar les sol·licituds d'acord amb els criteris establits en punt onzé de la dita resolució, i ha emés la proposta de concessió en la qual es concreta el resultat de l'avaluació efectuada.  
D'acord amb el que s'estableix en la base desena de l'Ordre 16/2022, de 18 d'octubre, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores d'aquestes ajudes, i en el punt onzé de la convocatòria, no són subvencionables les sol·licituds que hagen obtingut menys de 40 punts. La concessió de l'ajuda als ajuntaments sol·licitants es realitza conformement amb la puntuació obtinguda en la valoració fins a esgotar el crèdit disponible.  
Per tant, vista la proposta de concessió de la Comissió de Valoració i la proposta de resolució elevada per l'òrgan instructor amb la conformitat de la Subdirecció General de Canvi Climàtic, per delegació de la consellera d'Agricultura, Desenvolupament Rural, Emergència Climàtica i Transició Ecològica, segons el punt segon de l'Ordre 16/2022, de 18 d'octubre (DOGV 25.10.2022), resolc:  
  
Primer  
Concedir les ajudes convocades per Resolució 27 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per a l'execució d'actuacions de mitigació i adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2023, adherits al Pacte de les alcaldies pel clima i l'energia, per un import global de 2.000.000,00 €, amb càrrec al crèdit de la línia de subvenció S9218000, capítol VII, programa pressupostari 442.60, Canvi Climàtic, aplicació 72.30.64.821.528.55.2, dels pressupostos de la Generalitat per a l'exercici 2023, als ajuntaments que es relacionen en l'annex I, amb expressió de la valoració obtinguda i de la quantia de l'ajuda.  
  
Segon  
Denegar la concessió de l'ajuda als ajuntaments sol·licitants especificats en l'annex II per falta de consignació pressupostària.  
  
Tercer  
Desestimar les sol·licituds que s'indiquen en l'annex III per haver obtingut una puntuació inferior a 40 punts o per altres causes, ben motivades.  
  
Quart  
La sol·licitud del pagament de la subvenció, adreçada a la Direcció General de Canvi Climàtic, podrà realitzar-se una vegada l'actuació estiga executada. En tot cas la data límit per a presentar la sol·licitud de pagament de la subvenció és el 31 d'octubre de 2023 i haurà d'anar acompanyada de la documentació justificativa establida en el punt quinzé de la convocatòria.  
  
Contra la present resolució, es podrà interposar un recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà que tinga lloc la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de juny de 2023.- La directora general del Canvi Climàtic: Celsa Monrós Barahona.